b'\n_START_ARTICLE_\nHKB 34/976 Kvitnes\n_START_SECTION_\nUnder andre verdenskrig\n_START_PARAGRAPH_\nUte p\xc3\xa5 Kvitneset var der et lite g\xc3\xa5rdsbruk som tilh\xc3\xb8rte Alf og Larine Kvitnes. De hadde 2-3 kuer samt noen hester, i tillegg til sauer og geiter som gikk ute hele \xc3\xa5ret, de var eid av skipsreder Peter Brandal, og Alf og Larine passet de, i tillegg til sine egne dyr. N\xc3\xa5r tyskerne i 1940 kom til Hareid og Brandal, ble g\xc3\xa5rden rekvirert og Alf og Larine m\xc3\xa5tte flytte. Tyskerne tok seg inn i private hjem p\xc3\xa5 Brandal og gjorde skolen til et midlertidig hovedkvarter. _NEWLINE_Den 17. Mai 1941 kom de f\xc3\xb8rste tyske soldatene til Kvitneset, en liten gruppe p\xc3\xa5 22 soldater sperret av omr\xc3\xa5det og satte opp veisperringer. Tre dager senere ankom det 64 tyske soldater og den 23. Mai kom det fire stykk 10.5 cm Schneider Feltkanoner som skulle v\xc3\xa6re hovedskytset p\xc3\xa5 batteriet. I tillegg kom det 460 kasser ammunisjon, 4000 granater, samt 22 artillerister. I Juni 1941 var batteriet p\xc3\xa5 Kvitneset kampklart med kanoner i midlertidige stillinger. I August 1941 kom det et entrepren\xc3\xb8rfirma for \xc3\xa5 drive med bygging for tyskerne. Arbeidere ble fraktet med b\xc3\xa5t fra \xc3\x85lesund over til Hareid. Lokale arbeidere ble ogs\xc3\xa5 tatt ibruk, og ofte var det opptil 70 arbeidere i gang med arbeid p\xc3\xa5 fortet. P\xc3\xa5 det meste var arbeidsstyrken opp i 140 mann. Den 16. Mai 1942 blir kanonene pr\xc3\xb8veskutt for f\xc3\xb8rste gang. N\xc3\xa5 var alle kanonene i permanente stillinger av betong og h\xc3\xb8sten 1942 var batteriet ferdig._NEWLINE_Den 27. Juni 1942 kom de f\xc3\xb8rste russerfangene til Kvitneset. De ble plassert i en liten fangeleir med Englandsvika. Leiren bestod som av fire \xc3\xa5ttekantede hytter av kryssfiner. Disse hyttene hadde vegger av kryssfiner dekket med torv og et gulv av hardtrampet jord med en ovn i midten. Fangeleieren var inngjerdet med piggtr\xc3\xa5dgjerder. Til vanlig var antallet russerfanger rundt 60, men p\xc3\xa5 et tidspunkt var de opp i 120, f\xc3\xb8r 60 av de ble flyttet til en annen leir. Russerfangene fikk ofte mat av den lokale befolkningen p\xc3\xa5 Brandal. Tyskerne tillot dette. En av russerfangene fungerte som smed p\xc3\xa5 batteriet. Kun en av russerfangene d\xc3\xb8de, han ble begravd p\xc3\xa5 Hareid men flyttet til \xc3\x85lesund._NEWLINE_Ved inngangspartiet var der et minefelt som strakte seg fra fjellet og ned til Englandsvika som bestod av av 110 stykker S-Minen, samt 20 flammekastere og 2 stykk T-Minen. _NEWLINE_Etter krigen ble kystbatteriet kartlagt og sikret av norske soldater og alt av ammunisjon og v\xc3\xa5pen ble dumpet i breisundet.\n_START_SECTION_\nIdag\n_START_PARAGRAPH_\nIdag er batteriet forfalt men mesteparten av stillingene er fortsatt synlig. Ildgivningsentralen/kommandobunkeren st\xc3\xa5r fortsatt samt panservernstillingen ved inngangspartiet st\xc3\xa5r ogs\xc3\xa5  _NEWLINE_selv om omr\xc3\xa5det rundt den er overgrodd. Mesteparten av tunnelene er fortsatt hele og det samme gjelder hulene i berget der tyskerne lagret ammunisjon. Stallen og grunnmuren til en brakkene st\xc3\xa5r enn\xc3\xa5 og kjelleren til spisebrakken st\xc3\xa5r ogs\xc3\xa5 enn\xc3\xa5. N\xc3\xa6rmest alle kanonstillingene er synlige og intakte men noen av de er overgrodd. En god del av skytestillingene er intakte mens mesteparten av l\xc3\xb8pegravene som ikke ble forsterket av stein eller betong har forfalt og blitt overgrodd. _NEWLINE_Kvitneset er et popul\xc3\xa6rt turomr\xc3\xa5de og der er sauer som beiter i omr\xc3\xa5det slik som det gjorde f\xc3\xb8r batteriet ble bygd.'